text: 14-årig pige tilstår kirkebrand 
  08 februar 2012 kl. 11.59
  En lokal pige har nu tilstået, at hun stak ild på tilbygning til kirken i Løgumkloster.
  En kun 14-årig pige har tilstået, at hun stak ild på Løgumkloster Kirke.
  Det var den 29. januar, at branden brød ud i en tilbygning til kirken.
  Flammerne ødelagde i det store hele tilbygningen, og resten af kirken blev sodskadet, da røgen fandt vej ind under taget.
  Politiet har indtil videre valgt at mørklægge motivet til pigens handlinger.
  - Der er jo altid et motiv til sådan noget, men af hensyn til den 14-årige, så har vi ikke yderligere kommentarer, siger vicepolitikommissær Henning Marcussen.
  Der er tale om en pige fra lokalområdet.
  Vidner har set pigen i nærheden af kirken, og under afhøringerne hos politiet erkendte hun, at hun var brandstifteren.
  